Diari Oficial de la Generalitat Valenciana


Sumari del DOGV 8956, del 19-11-2020 (2020/9760)

RESOLUCIÓ de 17 de novembre de 2020, de la consellera de Justícia, Interior, i Administració Pública, per la qual s'actualitzen les relacions de llocs de treball de la Conselleria d'Hisenda i Model Econòmic, i Conselleria d'Educació, Cultura i Esport, aprovades i publicades mitjançant la Resolució de 13 d'octubre de 2020 (DOGV núm. 8927, de 16.10.2020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8956

Data del DOGV
:   19-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9760


Data del document
:   17-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 17 de novembre de 2020, de la consellera de Justícia, Interior, i Administració Pública, per la qual s'actualitzen les relacions de llocs de treball de la Conselleria d'Hisenda i Model Econòmic, i Conselleria d'Educació, Cultura i Esport, aprovades i publicades mitjançant la Resolució de 13 d'octubre de 2020 (DOGV núm. 8927, de 16.10.2020). [2020/9760]  
  
Mitjançant la Resolució de 13 d'octubre de 2020 (DOGV núm. 8927, de 16.10.20), de la consellera de Justícia, Interior, i Administració Pública, es van aprovar les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública.  
L'article 43 de la Llei 10/2010, de 9 de juliol, de la Generalitat, d'ordenació i gestió de la Funció Pública valenciana, estableix que les relacions de llocs de treball es publicaran almenys una vegada a l'any en el Diari Oficial de la Generalitat Valenciana, i es preveu en l'article 26 del Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat, que podran publicar-se'n actualitzacions al llarg d'aquest període.  
  
L'actualització de les relacions de llocs de treball que ara es publiquen, conté les relacions de llocs de treball completes de la Conselleria d'Hisenda i Model Econòmic i de la Conselleria d'Educació, Cultura i Esport, les quals inclouen les variacions ocorregudes en aquelles des de la seua última publicació.   
La relació de llocs de treball de la Conselleria d'Hisenda i Model Econòmic, s'actualitza per a recollir, entre altres modificacions, la creació de 25 llocs de treball del cos A1-06 superior tècnic d'Enginyeria en Informàtica, llocs necessaris per a la incorporació de nou personal.  
  
De manera similar, s'actualitza també la relació de llocs de treball de la Conselleria d'Educació, Cultura i Esport, per a incloure la creació i modificació d'alguns llocs de treball que permetran la mobilitat i la incorporació de nou personal.  
La present actualització de les relacions de llocs de treball han sigut incloses en l'ordre del dia de les reunions de la Mesa Sectorial de Funció Pública i de la Comissió d'Interpretació, Vigilància i Estudi del II Conveni col·lectiu del Personal Laboral al servei de l'Administració Autonòmica, del dia 13 de novembre de 2020.   
  
La Direcció General de Pressupostos, de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball continguts en aquestes relacions, en compliment del que s'estableix en els articles 34.2 i 41.2 de la LOGFPV i article 26 del Decret 56/2013, de 3 de maig, del Consell.  
  
En virtut de tot l'exposat, vista la proposta efectuada per la Direcció General de Funció Pública, i d'acord amb el que disposen els articles 9.1, lletra d) i 43.1 de la Llei 10/2010, de 9 de juliol, d'ordenació i gestió de la Funció Pública valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública, resolc  
  
  
Primer  
Actualitzar les relacions de llocs de treball de la Conselleria d'Hisenda i Model Econòmic, i de la Conselleria d'Educació, Cultura i Esport, aprovades i publicades mitjançant Resolució de 13 d'octubre de 2020 (DOGV núm. 8927, de 16.10.20), que figuren en els annexos que acompanyen aquesta resolució.  
  
Segon  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'hi estime escaient.  
  
  
València, 17 de novembre de 2020.- La consellera de Justícia, Interior i Administració Pública: Gabriela Bravo Sanestanislao.